Tehvandi Spordikeskus

Tehvandi Spordikeskus (norsk: Tehvandi Sportssenter) er et idrettsanlegg ved Otepää i Estland. Anlegget er mest kjent som årlig arena for verdenscuprenn i langrenn, men det er også Estlands nasjonalanlegg for skihopping. Anlegget er også arena for internasjonale rulleski-konkurranser sommerstid. Det var arena for junior-VM på ski 2011. I nyere tid har anlegget også blitt utvidet med arena for skiskyting,Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 146. og VM i skiskyting 2027 skal arrangeres her.

Hovedanlegget ved fjellet Kuutsemäe har en hoppbakke med K-punkt 90 meter (bakkestørrelse 100 meter). Hoppbakken ble tatt i bruk 18. januar 2008, som den første av denne størrelsen i Estland. Den har flomlys og plastmatter, slik at den også kan brukes i sommerhalvåret. I tårnet i tilløpet er det også en 33 meter høy klatrevegg. Bakkerekorden på snø er 101,5 meter, satt av Sara Takanashi (Japan) under trening i junior-VM 25. januar 2011. På plast er rekorden 102 meter, satt av Siim-Tanel Sammelselg (Estland) 3. oktober 2009.

Anlegget hadde tidligere en hoppbakke med K-punkt 70 meter (bakkestørrelse 76 meter), åpnet 14. januar 1968 og ombygd i 1993/94. Før ombygningen var bakkerekorden 78,5 meter (satt av Sergei Pondar); etter ombygningen var rekorden 75,5 meter (Jaan Jüris, 13. mars 2003). Bakken var arena for to B-verdenscuprenn i kombinert i desember 1998. Denne hoppbakken ble revet i 2008, etter at den nye sto ferdig.

Fire mindre hoppbakker på Apteekrimäe (norsk: Apotekbakkene), to kilometer nordvest for Tehvandi, er også en del av sportssenteret. Disse bakkene har størrelse K10, K15, K25 og K40, med 46,5 meter som bakkerekord for K40-bakken (satt av Mario Visnap).

Anlegget ble etablert i 1978 etter ordre fra Sovjetunionens idrettskomité, hovedsakelig som treningssenter for Sovjetunionens olympiske vintersportsutøvere. Mellom 1993 og 2005 hadde anlegget navnet Eesti Olümpia Õppetreeningkeskus Tehvandi (norsk: Estlands Olympiske Treningssenter i Tehvandi), og var administrert av det estiske kulturdepartementet.

Viktige renn (skihopping)
Menn
 Dato Vinner  Andre Tredje Type renn/bakke 28. januar 2011  Vladimir Zografski  Stefan Kraft  Kaarel Nurmsalu Junior-VM 30. januar 2011  Østerrike
Markus SchiffnerMichael HayböckStefan KraftThomas Lackner  Tyskland
Daniel WenigStephan LeyheMarinus KrausRichard Freitag  Norge
Mats BerggaardSigmund HagehaugenEspen RøeAnders Fannemel Junior-VM, lagkonkurranse

Kvinner
 Dato Vinner  Andre Tredje Type renn/bakke 27. januar 2011  Coline Mattel  Špela Rogelj  Yūki Itō Junior-VM 29. januar 2011 Avlyst pga. dårlig vær Junior-VM, lagkonkurranse

Referanser

Eksterne lenker
 Skisprungschanzen-Archiv: Otepäa (Tehvandi)
 Skisprungschanzen-Archiv: Otepäa (Apteekrimägi)
 Tehvandi Spordikeskus (estisk, engelsk, russisk)
 Eesti Suusaliit (Estlands Skiforbund): Hüppemäed (Hoppbakker) (estisk)
 Eesti Televisioon (ETV): Innslag om åpningen av K90-bakken (estisk, fungerer bare i Internet Explorer)
 FIS: Resultater (skihopping, ikke fullstendig)

Kategori:Idrettsanlegg i Estland
Kategori:Langrenn
Kategori:Hoppbakker i Estland
Kategori:Skianlegg
Kategori:Valga fylke